Les persones interessades han d'emplenar telemàticament la sol·licitud de preinscripció de l'1 al 28 de setembre de 2020 y enviar per correu electrònic la documentació justificativa, del 3 al 30 de setembre de 2020, al centre escollit en primera opció indicat a l'apartat Instituts i nombre de places
Cada persona pot presentar la preinscripció per a un àmbit.
La presentació de la preinscripció per a més d'un àmbit, comporta l'anul·lació de totes les sol·licituds presentades per la mateixa persona.
Es pot triar, per ordre de preferència, entre els centres previstos per a l'àmbit.
En formalitzar la preinscripció, els candidats obtenen el seu codi de sol·licitud.
Aquest codi permet identificar-se per fer les consultes oportunes.
La falsedat en les dades aportades, o la manca de presentació de la documentació, comporta la pèrdua dels drets a participar en aquesta convocatòria.
Persones que hagin acreditat, almenys, una unitat de competència, per la participació en convocatòries anteriors del procediment d'avaluació i acreditació de competències professionals adquirides a través de l'experiència laboral o de vies no formals de formació a Catalunya.
Persones que no estiguin domiciliades ni treballin a Catalunya.
Persones majors de 25 anys que, tot i tenir els requisits d'experiència laboral i formativa, no els poden justificar mitjançant la documentació prevista a la base 6.2.
Presentació de la documentació justificativa dels requisits de participació
Termini d'enviament per correu electrònic de la documentació justificativa al centre seleccionat en primera opció: del 3 al 30 de setembre de 2020.
La documentació es presentarà mitjançant correu electrònic, un cop escanejada, al centre escollit en primera opció indicat a l'apartat Instituts i nombre de places.
Les persones admeses hauran de presentar els documents originals quan el centre ho requereixi.
Publicació dels resultats provisionals de preinscripció
A partir del 10 de novembre cada centre participant publica al seu web el resultat provisional de la preinscripció: admesos i en llista d'espera, i exclosos, amb indicació dels motius de l'exclusió.
Les persones interessades disposen de deu dies hàbils, a partir de l'endemà de la publicació del resultat provisional de la preinscripció, per tal de presentar al·legacions en relació amb l'admissió o l'exclusió a la preinscripció.
En aquestes al·legacions no es poden presentar documents relatius a experiències diferents de les al·legades inicialment.
Les al·legacions s'han de presentar per correu electrònic al centre.
Publicació dels resultats definitius d'admesos, en llista d'espera, i exclosos de la preinscripció
A partir del 17 de desembre el centre publica al seu web, un cop analitzades les al·legacions, el resultat definitiu de la preinscripció: admesos i en llista d'espera i exclosos, amb indicació dels motius de l'exclusió.
Els preinscrits en llista d'espera passen a ser admesos si es generen vacants en el centre assignat.
En cas que, després de la publicació de la preinscripció o durant el desenvolupament de la convocatòria, hi hagi vacants en alguns centres, es publicaran les places disponibles en aquest web.
Poden sol·licitar aquestes places les persones en llista d'espera, excloses per manca de vacant o d'altres candidats que no han participat a la preinscripció telemàtica.
En cas que una persona, en llista d'espera en un centre, opti per una d'aquestes vacants en un altre centre i l'obtingui, serà baixa del primer centre.
Les persones admeses a la preinscripció han de seguir les indicacions de l'institut triat per continuar el procediment amb la inscripció a la fase d'assessorament i a la fase d'avaluació.
La inscripció a aquestes fases comporta el pagament dels preus públics corresponents:
Poden demanar la bonificació del 50% del preu públic:
Poden demanar l' exempció del preu públic:
Les condicions que donen dret a aquestes exempcions i bonificacions s'han de complir en la data de la inscripció al servei.
Les persones que al·leguen el dret a la bonificació o l'exempció del preu públic han de presentar la documentació oficial que ho acredita.
La manca de pagament comporta la no formalització de la inscripció i, per tant, l'exclusió de la convocatòria.